pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวโปรดเกล้าฯ ให้จัดงาน "อุ่นไอรัก คลายความหนาว" 8 ก.พ.-11 มี.ค.นี้ ณ พระลานพระราชวังดุสิตและสนามเสือป่า เพื่อน้อมรำลึกถึงพระมหากษัตริย์ราชวงศ์จักรี
วันจันทร์ที่ 8 มกราคม 2561
สมเด็จพระเจ้าอยู่หัวโปรดเกล้าฯ ให้จัดงาน "อุ่นไอรัก คลายความหนาว" 8 ก.พ.-11 มี.ค.นี้ ณ พระลานพระราชวังดุสิตและสนามเสือป่า เพื่อน้อมรําลึกถึงพระมหากษัตริย์ราชวงศ์จักรี
สมเด็จพระเจ้าอยู่หัวโปรดเกล้าฯ ให้จัดงาน "อุ่นไอรัก คลายความหนาว" 8 ก.พ.-11 มี.ค.นี้ ณ พระลานพระราชวังดุสิตและสนามเสือป่า เพื่อน้อมรําลึกถึงพระมหากษัตริย์ราชวงศ์จักรี
วันนี้ (8มกราคม 2561) พลเอก ประยุทธ์ จันทร์โอชา นายกรัฐมนตรี เปิดเผยว่า สมเด็จพระเจ้าอยู่หัวทรงพระกรุณาโปรดเกล้าฯ ให้หน่วยราชการในพระองค์จัดงานฤดูหนาวขึ้นภายใต้ชื่อ "อุ่นไอรัก คลายความหนาว" ณ พระลานพระราชวังดุสิต และสนามเสือป่า ระหว่างวันที่ 8 ก.พ.-11 มี.ค.61 เพื่อเป็นการเฉลิมพระเกียรติ แสดงความสํานึกในพระมหากรุณาธิคุณของพระมหากษัตริย์แห่งราชวงศ์จักรี โดยมีลักษณะงานแบบย้อนยุค
"การจัดงานแบ่งเป็น 3 โซน คือ 1) โซนพระลานพระราชวังดุสิต จัดแสดงนิทรรศการและกิจกรรมสยามประชารําฦก นําเสนอพระราชประวัติและพระราชกรณียกิจ ร.5 และ ร.9 2) โซนสนามเสือป่า จัดร้านค้าในพระบรมวงศานุวงศ์และร้านค้ารับเชิญ เช่น ร้านศิลปาชีพ 904 ร้านภูฟ้า ร้านจิตรลดา ร้านของมูลนิธิเพื่อนพึ่ง (ภาฯ) ยามยาก ร้านมูลนิธิโครงการหลวง ร้านแม่บ้านเหล่าทัพ ฯลฯ 3) โซนร้านอาหารและร้านค้าในแนวคิดใต้ร่มพระบรมโพธิสมภาร สืบสานชุมชน วิถีไทย โดยจะจัดซุ้มร้านอาหารไทยโบราณที่มีรสชาติอร่อย จํานวนประมาณ 30 ร้าน"
ทั้งนี้ โซนที่ 1 จะถูกออกแบบตกแต่งอย่างสวยงามด้วยสถาปัตยกรรมสมัย ร.5 และ ร.9 มีการจัดสวน พันธุ์ไม้ และน้ําพุ งานประดิษฐ์ตามศิลปะไทยแบบชาววัง โซนที่ 2 จะมีการแสดงวัฒนธรรมพื้นบ้านและฉายหนังกลางแปลง โดยเงินรายได้ส่วนหนึ่งจากการขายสินค้าจะนําขึ้นทูลเกล้าฯ ถวาย เพื่อนําไปช่วยเหลือผู้ตกทุกข์ได้ยาก และโซนที่ 3 จะมีการสาธิตเกี่ยวกับศิลปวัฒนธรรมท้องถิ่น และมีร้านสตูดิโอให้ถ่ายภาพย้อนยุคด้วย
สําหรับการแต่งกายของพ่อค้าแม่ค้าจะสวมชุดไทยย้อนยุค โดยเชิญชวนประชาชนที่ไปร่วมงานแต่งกายย้อนยุคสมัย ร.5 หรือสวมใส่ผ้าไทย หรือชุดสุภาพตามสมัยนิยม
นอกจากนี้ นายกรัฐมนตรียังกล่าวด้วยว่า สมเด็จพระเจ้าอยู่หัวได้พระราชทานชุดภาพวาดฝีพระหัตถ์จัดพิมพ์เป็นบัตร ส.ค.ส. 4 ภาพต่อ 1 ชุด ซึ่งสํานักพระราชวังจัดจําหน่ายให้แก่ผู้สนใจในราคาชุดละ 99 บาท โดยจะนํารายได้ไปช่วยเหลือประชาชนผู้ยากไร้เช่นเดียวกัน ทั้งนี้ ติดต่อสอบถามรายละเอียดและซื้อหาได้ที่สํานักพระราชวัง
******************************************
รัฐบาลไทย-ข่าวทำเนียบรัฐบาล-เยี่ยมชมท้องฟ้าจำลอง
วันอังคารที่ 6 สิงหาคม 2562
เยี่ยมชมท้องฟ้าจําลอง
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ พร้อมด้วยคณะผู้บริหารกระทรวงศึกษาธิการ เยี่ยมชมการดําเนินงานของท้องฟ้าจําลองกรุงเทพ หรือศูนย์วิทยาศาสตร์เพื่อการศึกษา
เมื่อวันที่ 1 สิงหาคม 2562 เวลา 13.30 น. นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ พร้อมด้วยคณะผู้บริหารกระทรวงศึกษาธิการ เยี่ยมชมการดําเนินงานของท้องฟ้าจําลองกรุงเทพ หรือศูนย์วิทยาศาสตร์เพื่อการศึกษา โดยมีนายศรีชัย พรประชาธรรม เลขาธิการสํานักงานส่งเสริมการศึกษานอกระบบและการศึกษาตามอัธยาศัย ( กศน.) นางตติยา ใจบุญ รักษาการผู้เชี่ยวชาญ ปฏิบัติหน้าที่ผู้อํานวยการศูนย์วิทยาศาสตร์เพื่อการศึกษา และบุคลากร ให้การต้อนรับ
รมช.ศึกษาธิการ กล่าวว่า วันนี้ได้เดินทางมาเยี่ยมชมท้องฟ้าจําลองกรุงเทพหรือศูนย์วิทยาศาสตร์เพื่อการศึกษา ตลอดจนรับฟังผลการดําเนินงาน ถือว่าเป็นองค์กรที่มีชื่อเสียงด้านการจัดนิทรรศการด้านวิทยาศาสตร์มาอย่างยาวนานตั้งแต่ปี 2505 และได้รับการพัฒนาปรับปรุงจนเป็นท้องฟ้าจําลองจนถึงทุกวันนี้ ซึ่งยังคงมุ่งมั่นให้บริการและจัดกิจกรรมเรียนรู้และนิทรรศการตลอดชีวิตด้านวิทยาศาสตร์ ตอบโจทย์นโยบายประเทศไทย 4.0 ด้วยนวัตกรรมที่หลากหลาย เพื่อให้บริการครอบคลุมทุกกลุ่มเป้าหมายอย่างมีคุณภาพ
อย่างไรก็ตาม เมื่อได้รับฟังผลการดําเนินงานและความต้องการพัฒนางานให้มีประสิทธิภาพมากขึ้น ก็เห็นด้วยที่จะให้มีการพัฒนาปรับปรุงศูนย์วิทยาศาสตร์เพื่อการศึกษาให้มีความทันสมัย สามารถรองรับผู้เข้าใช้บริการทุกช่วงวัย สอดคล้องกับนโยบายประเทศไทย 4.0 ของรัฐบาลมากขึ้น ทั้งการขยายอาคารท้องฟ้าจําลอง เฟส 2 การพัฒนาปรับปรุงนิทรรศการวิทยาศาสตร์ให้มีความทันสมัย การนําระบบออนไลน์มาให้บริการด้วยความรวดเร็ว ตลอดจนปรับปรุงและจัดหาสิ่งอํานวยความสะดวกต่าง ๆ ให้เพียงพอกับจํานวนผู้ที่จะเข้าใช้บริการด้วย
“สิ่งสําคัญคือ อัตรากําลังของศูนย์วิทยาศาสตร์เพื่อการศึกษา ซึ่งปัจจุบันประสบปัญหาขาดแคลนบุคลากรจํานวนมาก ทําให้ต้องจ้างบุคลากรภายนอกเพิ่มเติมอยู่เสมอ รวมไปถึงการดูแลและสร้างขวัญกําลังใจให้กับบุคลากรที่ทํางานอยู่แล้ว ให้มีความก้าวหน้าในหน้าที่การทํางานอย่างมั่นคง และมีอัตรากําลังเพียงพอต่อการให้บริการประชาชนให้ครบทุกช่วงวัย ไม่ว่าจะเป็น นักเรียน นักศึกษา ประชาชน คู่รัก ตลอดจนผู้สูงอายุที่มาพร้อมบุตรหลาน” รมช.ศึกษาธิการ กล่าว
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการคลังตรวจเยี่ยมและมอบนโยบายให้กรมสรรพากรเป็นหลักในการรักษาเสถียรภาพทางการคลังและช่วยลดความเหลื่อมล้ำทางเศรษฐกิจ
วันจันทร์ที่ 26 สิงหาคม 2562
รัฐมนตรีว่าการกระทรวงการคลังตรวจเยี่ยมและมอบนโยบายให้กรมสรรพากรเป็นหลักในการรักษาเสถียรภาพทางการคลังและช่วยลดความเหลื่อมล้ําทางเศรษฐกิจ
รมว.คลัง พร้อมคณะ ตรวจเยี่ยมการปฏิบัติงานกรมสรรพากร เพื่อมอบนโยบายการบริหารการจัดเก็บภาษี โดยอธิบดีกรมสรรพากร พร้อมผู้บริหารระดับสูงให้การต้อนรับ และสรุปผลการปฏิบัติงานของกรมฯ ที่ผ่านมา
นายอุตตม สาวนายน รัฐมนตรีว่าการกระทรวงการคลัง นายสันติ พร้อมพัฒน์ รัฐมนตรีช่วยว่าการกระทรวงการคลัง และนายประสงค์ พูนธเนศ ปลัดกระทรวงการคลัง พร้อมคณะ ตรวจเยี่ยมการปฏิบัติงานกรมสรรพากร เพื่อมอบนโยบายการบริหารการจัดเก็บภาษี โดยนายเอกนิติ นิติทัณฑ์ประภาศ อธิบดีกรมสรรพากร พร้อมผู้บริหารระดับสูงให้การต้อนรับ และสรุปผลการปฏิบัติงานของกรมฯ ที่ผ่านมา ณ ห้องพระอุเทน 1 ชั้น 2 อาคารกรมสรรพากร
อธิบดีกรมสรรพากร เปิดเผยว่า ได้รายงานผลการจัดเก็บภาษีและผลการดําเนินงานที่ผ่านมาให้รัฐมนตรีว่าการกระทรวงการคลังทราบ โดยกรมสรรพากรได้ยึดหลักในการบริหารจัดเก็บภาษีตามกลยุทธ์ D2RIVE ซึ่งประกอบด้วย D: Digital Transformation D: Data Analytics R: Revenue Collection I: Innovation V: Values
E: Efficiency เพื่อให้บรรลุเป้าหมาย “จัดเก็บภาษีตรงเป้า นโยบายตรงกลุ่ม บริการตรงใจ” หรือเรียกสั้นๆ ว่า “ตรงเป้า ตรงกลุ่ม ตรงใจ” โดยมีรายละเอียดดังนี้
- ตรงเป้า : ในช่วง 10 เดือนที่ผ่านมา (ตุลาคม 2561 – กรกฎาคม 2562) กรมสรรพากรสามารถจัดเก็บรายได้ได้ 1,595,418 ล้านบาท สูงกว่าเป้าหมายตามเอกสารงบประมาณ 48,444 ล้านบาท หรือร้อยละ 3.1 และสูงกว่าปีก่อนถึง 101,846 ล้านบาท หรือร้อยละ 6.8 ซึ่งกรมสรรพากรยังคงเป็นหลักสําคัญในการรักษาเสถียรภาพทางการคลังของประเทศ โดยกรมสรรพากรมีความมั่นใจว่าในปีงบประมาณ 2562 จะสามารถจัดเก็บรายได้สูงกว่าเป้าหมายตามเอกสารงบประมาณ 2.0 ล้านล้านบาท
- ตรงกลุ่ม : กรมสรรพากรได้นํา Big Data และ Data Analytics มาใช้ในการวิเคราะห์และจัดกลุ่มผู้เสียภาษี เพื่อการติดตามและการตรวจสอบ เช่น การพัฒนาระบบ Risk Based Audits (RBAs) สําหรับการออกนโยบายภาษีให้ตรงกลุ่ม กรมสรรพากรได้มีการศึกษาและวิเคราะห์กลุ่มผู้เสียภาษีแต่ละกลุ่มโดยละเอียด เพื่อให้นโยบายต่างๆ สามารถตอบโจทย์ความต้องการของประเทศในการส่งเสริมการแข่งขันทางเศรษฐกิจ ลดความเหลื่อมล้ํา และสร้างความเป็นธรรม
- ตรงใจ : กรมสรรพากรได้มุ่งเน้นการเพิ่มประสิทธิภาพการให้บริการแบบดิจิทัล โดยนําเทคโนโลยีเข้ามายกระดับการบริการอย่างต่อเนื่อง พร้อมเป็นต้นแบบหน่วยงานรัฐ 4.0 เพื่อให้ผู้เสียภาษีได้รับบริการที่รวดเร็ว สะดวก สบาย เช่น การพัฒนาระบบ My TAX Account โดยใช้ UX ระบบอากรแสตมป์อิเล็กทรอนิกส์ (e – Stamp) ระบบการบริจาคอิเล็กทรอนิกส์ (e-Donation) การคืนภาษีมูลค่าเพิ่มแก่นักท่องเที่ยวผ่าน Blockchain (VRT Blockchain) เป็นต้น
อธิบดีกรมสรรพากร กล่าวเพิ่มเติมว่า รัฐมนตรีว่าการกระทรวงการคลังได้มอบนโยบายในการบริหารการจัดเก็บภาษีของกรมสรรพากร โดยขอให้กรมสรรพากรมุ่งเน้นการเพิ่มประสิทธิภาพการจัดเก็บภาษี การขยายฐานภาษี และบูรณาการการทํางานตาม Agenda-Based ของกระทรวงการคลัง สําหรับด้านนโยบายภาษี รัฐมนตรีว่าการกระทรวงการคลังขอให้กรมสรรพากรปรับโครงสร้างภาษีให้มีความทันสมัย ลดความเหลื่อมล้ํา และสอดรับกับยุทธศาสตร์ การพัฒนาประเทศ ซึ่งกรมสรรพากรได้มีการศึกษาและจัดทําข้อเสนอเพื่อเตรียมความพร้อมในด้านดังกล่าวแล้ว
รัฐบาลไทย-ข่าวทำเนียบรัฐบาล-กรุงไทยจัดแคมเปญเครดิตเงินคืนลูกค้าเมื่อใช้ QR Code
วันพฤหัสบดีที่ 19 กรกฎาคม 2561
กรุงไทยจัดแคมเปญเครดิตเงินคืนลูกค้าเมื่อใช้ QR Code
ธ.กรุงไทยจัดโปรโมชั่นพิเศษเพื่อขอบคุณค้าที่ชําระเงินด้วย QR Code อีกครั้ง หลังจากประสบความสําเร็จจากแคมเปญ อิ่มคุ้มกว่าใคร ยิ่งสแกนยิ่งได้ ในครั้งแรก ซึ่งครั้งนี้จัดเอาใจทั้งขาช้อปและขากินที่ชําระเงินด้วย QR Code ผ่านแอปพลิเคชั่น KTB netbank
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารได้จัดโปรโมชั่นพิเศษเพื่อขอบคุณค้าที่ชําระเงินด้วย QR Code อีกครั้ง หลังจากประสบความสําเร็จจากแคมเปญ อิ่มคุ้มกว่าใคร ยิ่งสแกนยิ่งได้ ในครั้งแรก ซึ่งครั้งนี้จัดเอาใจทั้งขาช้อปและขากินที่ชําระเงินด้วย QR Code ผ่านแอปพลิเคชั่น KTB netbank โดยลูกค้าที่ซื้อสินค้ากับร้านค้าที่ร่วมรายการภายในศูนย์การค้าเอ็ม บี เค เซ็นเตอร์ สะสมครบ 300 บาทขึ้นไป รับเครดิตเงินคืน 60 บาท รวม 500 สิทธิ์ ตั้งแต่วันนี้ ถึงวันที่ 12 สิงหาคม 2561
ส่วนลูกค้าที่รับประทานอาหารทะเลใน 16 ร้านอาหารทะเลชื่อดัง ได้แก่ ร้านเจ้ยินดี ร้านแหลมเจริญซีฟู๊ด ร้านเจ๊ต่ายปูเป็นซีฟู๊ด จ.ระยอง ร้าน God's Station ร้านท่าเรือซีฟู๊ด ร้านเปี๊ยก มันทะเล ร้าน The Sea Garden ร้านเจ้จุก จ.ชลบุรี ครัวเม็ดทราย ร้านพันธุ์สุข จ.เพชรบุรี ร้านลําพู 1,2 จ.สุราษฎร์ธานี ร้านริมเลซีฟู้ด ร้านท่าศาลาซีฟู้ด จ.นครศรีธรรมราช ร้านเรือนทิพย์ จ.กระบี่ และร้านเดอะฌาร์ม จ.ภูเก็ต ครบ 1,000 บาทขึ้นไป รับเครดิตเงินคืน 200 บาท รวม 2,000 สิทธิ์ ตั้งแต่วันนี้ ถึงวันที่ 31 สิงหาคม 2561
ฝ่ายสื่อสารองค์กรและภาพลักษณ์
โทร. 0-2208-4176-78
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้เอกอัครราชฑูตสหพันธ์สาธารณรัฐเยอรมนี ประจำประเทศไทย นำคณะผู้บริหารจากบริษัทสายการบิน Lufthansa Technik AG จากสหพันธ์สาธารณรัฐเยอรมนี เข้าพบ
วันอาทิตย์ที่ 22 มกราคม 2560
รัฐมนตรีว่าการกระทรวงอุตสาหกรรม ให้เอกอัครราชฑูตสหพันธ์สาธารณรัฐเยอรมนี ประจําประเทศไทย นําคณะผู้บริหารจากบริษัทสายการบิน Lufthansa Technik AG จากสหพันธ์สาธารณรัฐเยอรมนี เข้าพบ
รัฐมนตรีว่าการกระทรวงอุตสาหกรรม ให้เอกอัครราชฑูตสหพันธ์สาธารณรัฐเยอรมนี ประจําประเทศไทย นําคณะผู้บริหารจากบริษัทสายการบิน Lufthansa Technik AG จากสหพันธ์สาธารณรัฐเยอรมนี เข้าพบ
วันที่ 20 มกราคม 2560 นายอุตตม สาวนายน รัฐมนตรีว่าการกระทรวงอุตสาหกรรม ให้นายเพเทอร์ พรือเกล เอกอัครราชฑูตสหพันธ์สาธารณรัฐเยอรมนี ประจําประเทศไทย นําคณะผู้บริหารจากบริษัทสายการบิน Lufthansa Technik AG จากสหพันธ์สาธารณรัฐเยอรมนี เข้าพบ เพื่อเข้าเยี่ยมคารวะและหารือเกี่ยวกับการบํารุงรักษา การซ่อมแซมอากาศยาน และหารือเกี่ยวกับความร่วมมือด้านอุตสาหกรรมการบินของสนามบินอู่ตะเภา ณ ห้องรับรอง ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ก.เกษตรฯ เร่งแก้ปัญหาหนี้ กฟก.
วันจันทร์ที่ 9 กันยายน 2562
ก.เกษตรฯ เร่งแก้ปัญหาหนี้ กฟก.
ก.เกษตรฯ เร่งแก้ปัญหาหนี้ กฟก. หลังเครือข่ายเกษตรกรตบเท้าเข้าหารือ ขอชะลอหนี้สินที่ถูกยึดทรัพย์ พร้อมสั่งตั้งคกก.พิจารณาแก้หนี้ เน้นให้ความเป็นธรรม โปร่งใส แก้ปัญหาอย่างมีประสิทธิภาพ
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) ในการประชุมหารือกับกลุ่มภาคีเครือข่ายเกษตรกร จากจังหวัดอุดรธานี กาฬสินธุ์ นครราชสีมา อ่างทอง จันทบุรี เพชรบุรี และอุทัยธานี นําโดยนางสาวศศิรัศมิ์ พันธ์พลกลาง โดยมีอธิบดีกรมส่งเสริมสหกรณ์ (นายพิเชษฐ์ วิริยะพาหะ) ผู้อํานวยการสํานักบริหารกองทุนเพื่อช่วยเหลือเกษตรกรและรับเรื่องร้องเรียน (นายสุธัญญ์ ฤทธิขาบ) ผู้แทนสํานักงานกองทุนฟื้นฟูและพัฒนาเกษตรกร (กฟก.) และผู้แทนธนาคารเพื่อการเกษตรและสหกรณ์การเกษตร (ธ.ก.ส.) เข้าร่วมชี้แจง ณ กระทรวงเกษตรและสหกรณ์ โดยมีการชี้แจงตามข้อเรียกร้องจํานวน 7 ข้อ คือ 1) หนี้สหกรณ์การเกษตรที่ฟ้องและกําลังดําเนินคดี ขอให้หยุดดําเนินคดีจนกว่ากองทุนฟื้นฟูฯ จะเข้ามาซื้อหนี้ 2) ขอให้เป็นคนกลางในการเจรจาหนี้สหกรณ์การเกษตร กรณีวัตถุประสงค์เข้าหลักเกณฑ์ที่กองทุนฟื้นฟูฯ สามารถซื้อหนี้ได้ 3) ขอจําหน่ายหนี้สูญตามกฎกระทรวงการคลังกําหนด (ข้อ 186) กรณีคุณสมบัติเป็นไปตามกฎกระทรวงกําหนด 4) หนี้ที่ธนาคารเพื่อการเกษตรและสหกรณ์การเกษตร (ธ.ก.ส.) ดําเนินคดี ขอให้ชะลอไว้จนกว่าจะได้รับการจัดการหนี้จากกองทุนฟื้นฟูฯ 5) กรณีหนี้ค้างชําระให้ชะลอทุกกรณี (หนี้ ธ.ก.ส.) 6) กรณีลูกหนี้เสียชีวิตห้ามไม่ให้หักเงินฌาปณกิจ (ลูกหนี้ ธ.ก.ส.) และ 7) กรณีขอกู้เงินกองทุนหมุนเวียนเพื่อการกู้ยืมแก่เกษตรกรและผู้ยากจน มีการประเมินล่าช้าและไม่ผ่านหลักเกณฑ์ของกองทุนหมุนเวียนฯ
ในการนี้ เลขานุการ รมว.กษ. ชี้แจงว่า กรณีข้อ 1 และข้อ 2 กระทรวงเกษตรและสหกรณ์ได้ดําเนินการตามกระบวนการเรียบร้อยแล้ว โดยกรมส่งเสริมสหกรณ์ ได้ชะลอการดําเนินคดีจนถึงเดือนธันวาคม 2562 กรณีข้อ 3 – 5 เห็นควรให้ผู้บริหารระดับสูงของ ธ.ก.ส. นํากฎเกณฑ์ ระเบียบ มาชี้แจงให้เกษตรกรทราบและเข้าใจอย่างทั่วถึง กรณีข้อ 6 ให้ ธ.ก.ส. ดําเนินการตามกฎเกณฑ์ที่วางไว้เพื่อความเป็นธรรมแก่เกษตรกร และข้อ 7 ให้กองทุนหมุนเวียนฯ และ ธ.ก.ส. เร่งดําเนินการประเมินเพื่อไม่ให้เกิดความล่าช้าและส่งผลกระทบให้เกษตรกรได้รับความเดือดร้อน พร้อมทั้งเห็นควรให้ตั้งคณะกรรมการพิจารณาแก้ไขปัญหาหนี้ โดยเชิญหน่วยงานที่เกี่ยวข้องและผู้แทนเกษตรกรเข้าร่วมเป็นคณะกรรมการ ประกอบด้วย 1) นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ 2) รองปลัดกระทรวงเกษตรและสหกรณ์ ที่ได้รับมอบหมาย 3) อธิบดีกรมส่งเสริมสหกรณ์ 4) ผู้แทน ธ.ก.ส. 5) ผู้แทนสมาคมธนาคารไทย 6) ผู้แทนธนาคารพัฒนาวิสาหกิจชุมชนขนาดกลางและขนาดย่อมแห่งประเทศไทย (SME) 7) ผู้แทนเกษตรกรภูมิภาค ภูมิภาคละ 2 คน 8) สํานักงาน กฟก. กรรมการและเลขานุการ และ 9) ผู้อํานวยการ สกร. กรรมการและผู้ช่วยเลขานุการ เพื่อแก้ไขปัญหาและกําหนดแนวทางการปฏิบัติให้เป็นแนวทางเดียวกัน เพื่อการแก้ไขปัญหาอย่างมีประสิทธิภาพต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เชิญชวนประชาชนจัดตั้งองค์กรผู้บริโภค
วันศุกร์ที่ 26 กรกฎาคม 2562
เชิญชวนประชาชนจัดตั้งองค์กรผู้บริโภค
วันพฤหัสบดีที่ 25 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชน หรือนิติบุคคล รวมตัวกันตั้งแต่ 10 คนขึ้นไป ยื่นคําขอจดแจ้งจัดตั้ง “องค์กรผู้บริโภค” และรวมกันตั้งเป็น “สภาองค์กรของผู้บริโภค” เพื่อคุ้มครองและพิทักษ์สิทธิของผู้บริโภคตามพระราชบัญญัติการจัดตั้งสภาองค์กรของผู้บริโภค ปี 2562 นอกจากนี้ ยังสามารถเสนอแนะนโยบายการคุ้มครองผู้บริโภคต่อคณะรัฐมนตรีหรือหน่วยงานที่เกี่ยวข้อง ตรวจสอบดําเนินคดีที่ละเมิดสิทธิของผู้บริโภค รวบรวมเผยแพร่ข้อมูลที่เป็นประโยชน์ต่อผู้บริโภค เป็นต้น โดยในส่วนกลางยื่นคําขอจดแจ้งได้ที่สํานักปลัดสํานักนายกรัฐมนตรีฝั่งสํานักงาน ก.พ. (เดิม) ส่วนต่างจังหวัดยื่นคําขอที่ศาลากลางจังหวัด ทั้งนี้ ผู้สนใจติดตามรายละเอียดได้ที่เว็บไซต์สํานักงานปลัดสํานักนายกรัฐมนตรี www.opm.go.th
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คณะกรรมการส่งเสริมคุณธรรมแห่งชาติ เห็นชอบแผนการดำเนินการขับเคลื่อนแผนแม่บทส่งเสริมคุณธรรมปี 2562  จัดทำหลักสูตร “การส่งเสริมคุณธรรมนำไทยพัฒนาและ หลักสูตรสมาธิสำหรับประชาชน”
วันพุธที่ 14 พฤศจิกายน 2561
คณะกรรมการส่งเสริมคุณธรรมแห่งชาติ เห็นชอบแผนการดําเนินการขับเคลื่อนแผนแม่บทส่งเสริมคุณธรรมปี 2562  จัดทําหลักสูตร “การส่งเสริมคุณธรรมนําไทยพัฒนาและ หลักสูตรสมาธิสําหรับประชาชน”
การขับเคลื่อนแผนแม่บทส่งเสริมคุณธรรม เพื่อแลกเปลี่ยนเรียนรู้แนวทางในการดําเนินงานให้การส่งเสริมคุณธรรมเป็นไปอย่างมีประสิทธิภาพ
วันนี้ ( 14 พฤศจิกายน 2561 ) เวลา 09.30 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ 3/2561 ร่วมกับหน่วยงานที่เกี่ยวข้อง สรุปสาระสําคัญดังนี้
ที่ประชุมเห็นชอบ แผนการดําเนินการขับเคลื่อนแผนแม่บทส่งเสริมคุณธรรมปี 2562 โดยให้มีการจัดประชุมเพื่อติดตามการขับเคลื่อนแผนแม่บทส่งเสริมคุณธรรมในภาคส่วนต่าง ๆ เพื่อแลกเปลี่ยนเรียนรู้แนวทางในการดําเนินงานให้การส่งเสริมคุณธรรมเป็นไปอย่างมีประสิทธิภาพในด้านการรณรงค์คุณธรรม 4 ประการ ได้แก่พอเพียง วินัย สุจริต และ จิตอาสา โดยให้จัดทําหลักสูตร “การส่งเสริมคุณธรรมนําไทยพัฒนาและ หลักสูตรสมาธิสําหรับประชาชน”
พร้อมกันนี้ ที่ประชุมเห็นชอบให้อนุกรรมการด้านประชาสัมพันธ์การส่งเสริมคุณภาพในสังคมไทยใช้กลยุทธ์ในการจัดทําสื่อประชาสัมพันธ์ โดยมีการจัดระเบียบแบบอย่างเป็นระบบเพื่อช่วยในการจดจํา ภายใต้ชื่อแคมเปญที่สั้น กระชับ เข้าใจง่ายและสื่อสารได้ตรงจุดเพื่อเป็นกลไกสําคัญของภาครัฐในการขับเคลื่อนการส่งเสริมคุณธรรมสู่ประชาชนทุกกลุ่มเป้าหมาย บูรณาการงานการส่งเสริมตามบทบาทภารกิจของสมาคมภาคีเครือข่ายธรรมาภิบาลขับเคลื่อนงานธรรมาภิบาลของหน่วยงานราชการในส่วนภูมิภาคให้เกิดผลเป็นรูปธรรมมากขึ้น โดยเฉพาะการขับเคลื่อนแผนแม่บทส่งเสริมคุณธรรมแห่งชาติให้บรรลุเป้าหมายด้วยการประยุกต์ใช้หลักการตามแผนแม่บทส่งเสริมคุณธรรมแห่งชาติ 3ประการคือ 1) ปฏิบัติตนตามหลักคําสอนทางศาสนาที่ตนนับถือ 2) น้องนําหลักปรัชญาของเศรษฐกิจพอเพียงมาปฏิบัติ 3) ธํารงไว้ซึ่งวัฒนธรรมอันดีงามของไทย และร่วมประชาสัมพันธ์ให้หน่วยงานหรือสมาชิกในเครือข่าวร่วมขับเคลื่อนสังคมคุณธรรมตามแผนแม่บาทส่งเสริมคุณธรรมแห่งชาติ
..............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับหนังสือจากทนายความของนายพานทองแท้ ชินวัตร กรณีขอให้ตรวจสอบการสอบสวนคดีฟอกเงินกรุงไทย
วันพฤหัสบดีที่ 25 มกราคม 2561
รองปลัดกระทรวงยุติธรรม รับหนังสือจากทนายความของนายพานทองแท้ ชินวัตร กรณีขอให้ตรวจสอบการสอบสวนคดีฟอกเงินกรุงไทย
นายธวัชชัย ไทยเขียว รองปลัดกระทรวงยุติธรรม รับหนังสือขอความเป็นธรรม จากนายชุมสาย ศรียาภัย ทนายความผู้ได้รับมอบอํานาจจากนายพานทองแท้ ชินวัตร
ในวันพฤหัสบดีที่ ๒๕ มกราคม ๒๕๖๑ เวลา ๑๐.๐๐ น. ณ บริเวณหน้าศูนย์บริการร่วมกระทรวงยุติธรรม
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรม
รับหนังสือขอความเป็นธรรม จากนายชุมสาย ศรียาภัย ทนายความผู้ได้รับมอบอํานาจจากนายพานทองแท้ ชินวัตร
กรณีขอให้ พล.อ.อ.ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ในฐานะผู้รักษาการ
ตาม พรบ.การสอบสวนคดีพิเศษฯ กํากับสั่งการให้กรมสอบสวนคดีพิเศษและคณะพนักงานสอบสวนคดีพิเศษ
ปฏิบัติหน้าที่อย่างเป็นธรรม ไม่มีการแทรกแซงจากบุคคลอื่น และขอให้พนักงานสอบสวนคดีพิเศษได้พิจารณา
สอบพยานทุกปากของนายพานทองแท้ ชินวัตร ในคดีฟอกเงินและสมคบกันฟอกเงิน
รองปลัดกระทรวงยุติธรรม กล่าวว่า เนื่องจากรัฐมนตรีว่าการกระทรวงยุติธรรมติดภารกิจ จึงมอบหมาย
ให้เป็นผู้มารับหนังสือแทน ทั้งนี้ จะได้ดําเนินการรวบรวมข้อมูลการร้องทุกข์ขอความเป็นธรรมในครั้งนี้
รายงานต่อรัฐมนตรีว่าการกระทรวงยุติธรรมเพื่อมีข้อสั่งการต่อไป
รัฐบาลไทย-ข่าวทำเนียบรัฐบาล-วราวุธ ลงพื้นที่้ต้นแบบ คทช. ตำบลแม่ทาอำเภอแม่ออน เชียงใหม่ แจกถุงผ้า พร้อมมอบหนังสือแสดงโครงการป่าชุมชน
วันพฤหัสบดีที่ 28 พฤศจิกายน 2562
วราวุธ ลงพื้นที่้ต้นแบบ คทช. ตําบลแม่ทาอําเภอแม่ออน เชียงใหม่ แจกถุงผ้า พร้อมมอบหนังสือแสดงโครงการป่าชุมชน
เมื่อวันที่ 25 พฤศจิกายน 2562 เวลา 8.30 นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางไปยังโรงเรียนวัดห้วยทราย ตําบลแม่ทา อําเภอแม่ออน จังหวัดเชียงใหม่  เพื่อรณรงค์และให้ความรู้เกี่ยวกับการใช้วัสดุธรรมชาติทดแทนถุงพลาสติ
วราวุธ ลงพื้นที่้ต้นแบบ คทช. ตําบลแม่ทาอําเภอแม่ออน เชียงใหม่ แจกถุงผ้า พร้อมมอบหนังสือแสดงโครงการป่าชุมชน
เมื่อวันที่ 25 พฤศจิกายน 2562 เวลา 8.30 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางไปยังโรงเรียนวัดห้วยทราย ตําบลแม่ทา อําเภอแม่ออน จังหวัดเชียงใหม่ เพื่อรณรงค์และให้ความรู้เกี่ยวกับการใช้วัสดุธรรมชาติทดแทนถุงพลาสติกหูหิ้วแบบใช้ครั้งเดียวทิ้งเพื่อเป็นการลดขยะที่จะเกิดขึ้นในโรงเรียนและชุมชน นอกจากนี้ยังได้แจกถุงผ้าให้กับผู้บริหารโรงเรียนนักเรียนและชาวบ้านในชุมชนใกล้เคียง
หลังจากนั้นได้เดินทางไปยังองค์การบริหารส่วนตําบลแม่ทาเพื่อเป็นประธานมอบสมุดประจําตัวผู้ที่ได้รับการจัดที่ดิน​ทํากิน จํานวน 14 คนจาก 7 หมู่บ้่าน และมอบหนังสือแสดงโครงการป่าชุมชน 10 หมู่บ้าน มอบกล้าไม้ให้ผู้แทนหมู่บ้าน 12 หมู่บ้าน พร้อมทั้งพูดคุยกับผู้แทนชุมชนต่างๆ ซึ่งมาจากภาคเหนือ ภาคอีสาน ภาคกลาง และภาคใต้ ทั่วประเทศที่มาเข้าร่วมโครงการ ศึกษา ดูงาน แลกเปลี่ยนเรียนรู้ความสําเร็จการจัดการที่ดินตามโครงการ คทช. โดยชุมชนแม่ทาเป็นชุมชนที่ได้รับการจัดที่ดินทํากินให้ชุมชน ตามนโยบายรัฐบาล (คทช.)​ ที่ประสบความสําเร็จในการบริหารจัดการและอยู่ร่วมกับป่าอย่างยั่งยืน รวมทั้งเยี่ยมชมความสําเร็จของการบริหารจัดการที่ดินตามโครงการ คทช. พื้นที่ตําบลแม่ทาด้วย
นายวราวุธ ศิลปอาชา กล่าวว่า การที่จะต่อยอด คทช. ได้นั้น กําลังของเจ้าหน้าที่มีอยู่ก็หยิบมือเดียว ในการที่พี่น้องประชาชน ทั้งเหนือกลางอีสานใต้ ได้มาเห็นด้วยตัวเอง ได้ฟังจากปากของพี่น้องประชาชนที่ประสบความสําเร็จ และสามารถใช้ประโยชน์จากที่ทํากินที่ได้จากโครงการ คทช. นั้นเป็นอย่างไร และประสบความสําเร็จนั้น เป็นอย่างไร และเมื่อ ได้เห็นกับตาได้คุยกับเจ้าตัวแล้ว ก็ขอให้นํากลับไปยังภูมิลําเนาของท่านเอง เพื่อที่จะนําไปขยายความและพูดต่อๆ กัน กับพี่น้องประชาชนในแต่ละภาคในแต่ละพื้นที่ว่า ที่จริงแล้วหัวใจของ คทช. พอทําสําเร็จแล้ว เกิดประโยชน์แค่ไหน มันสําเร็จจริงๆ ไม่ใช่แค่นโยบายที่ฝันเฟื่องอยู่ในอากาศ วันนี้เป็นหลักฐานที่ดีในการที่เรามีสมุดประจําตัวของพี่น้องเกษตรกรแต่ละคนว่า มีที่ทํากิน มีสิทธิ์ทํากินได้ขนาดไหน จึงเป็นหัวใจสําคัญว่าวันนี้ สิ่งที่สําคัญคือการที่แลกเปลี่ยนความรู้ การเล่าสู่กันฟังของพี่น้องประชาชนในแต่ละจังหวัดในแต่ละภาค ได้เห็นและไปถ่ายทอดประสบการณ์ดีๆ เพื่อที่จะสามารถให้ราชการไม่ว่าจะเป็น กรมป่าไม้ กรมที่ดิน สปก. หรือทุกพื้นที่ทุกหน่วยงานที่เกี่ยวข้องกับโครงการ คทช. นั้นสามารถดําเนินการ ดําเนินงานได้อย่างรวดเร็ว ไม่ติดขัด ต้องขออาศัยความร่วมมือจากพี่น้องประชาชน พี่น้องเกษตรกรในทุกๆ จังหวัด ในการที่จะดําเนินการตามโครงการ คทช. นี้ได้
รัฐบาลไทย-ข่าวทำเนียบรัฐบาล-รัฐวิสาหกิจสามารถเบิกจ่ายงบลงทุนได้ตามเป้าหมายแม้ในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) [กระทรวงการคลัง]
วันพฤหัสบดีที่ 28 พฤษภาคม 2563
รัฐวิสาหกิจสามารถเบิกจ่ายงบลงทุนได้ตามเป้าหมายแม้ในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) [กระทรวงการคลัง]
รัฐวิสาหกิจสามารถเบิกจ่ายงบลงทุนได้ตามเป้าหมายแม้ในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19)
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า สคร. ได้ติดตามการเบิกจ่ายงบลงทุนในปี 2563 ของรัฐวิสาหกิจ 45 แห่ง ที่ สคร. กํากับดูแลโดยตรงอย่างใกล้ชิด แม้ว่าจะมีการแพร่ระบาดของโรค COVID - 19 แต่ในภาพรวมรัฐวิสาหกิจยังสามารถเบิกจ่ายงบลงทุนให้เป็นไปตามเป้าหมาย โดย ณ สิ้นเดือนเมษายน 2563 มีผลการเบิกจ่ายงบลงทุนสะสมจํานวน 89,134 ล้านบาท หรือคิดเป็นร้อยละ 101 ของแผนการเบิกจ่ายสะสม ซึ่งรัฐวิสาหกิจสามารถเบิกจ่ายสะสมได้มากกว่าช่วงเดียวกันของปีที่แล้วประมาณ 1,000 ล้านบาท โดยรัฐวิสาหกิจที่มีงบลงทุนขนาดใหญ่และสามารถเบิกจ่ายได้ตามเป้าหมายที่กําหนด ได้แก่ การรถไฟแห่งประเทศไทย การรถไฟฟ้าขนส่งมวลชนแห่งประเทศไทย (รฟม.) การประปาส่วนภูมิภาค และการไฟฟ้าทั้ง 3 แห่ง
นางสาวปิยวรรณ ล่ามกิจจา รองผู้อํานวยการ สคร. รักษาการในตําแหน่งที่ปรึกษาด้านพัฒนารัฐวิสาหกิจ กล่าวเพิ่มเติมว่า ผลการเบิกจ่ายงบลงทุนสะสมของรัฐวิสาหกิจ 45 แห่ง แบ่งเป็นการเบิกจ่ายของรัฐวิสาหกิจปีงบประมาณ 34 แห่ง จํานวน 55,640 ล้านบาท หรือคิดเป็นร้อยละ 98 ของแผนการเบิกจ่ายงบลงทุนสะสม 7 เดือน (ตั้งแต่เดือนตุลาคม 2562 – เมษายน 2563) และการเบิกจ่ายของรัฐวิสาหกิจปีปฏิทิน 11 แห่ง จํานวน 33,494 ล้านบาท หรือคิดเป็นร้อยละ 108 ของแผนการเบิกจ่ายงบลงทุนสะสม 4 เดือน (ตั้งแต่เดือนมกราคม – เมษายน 2563) ทั้งนี้ มีโครงการลงทุนขนาดใหญ่ที่สามารถเบิกจ่ายได้เกินกว่าเป้าหมาย เช่น โครงการรถไฟฟ้าสายสีส้ม ช่วงศูนย์วัฒนธรรม – มีนบุรี และโครงการรถไฟฟ้าสายสีเขียว ช่วงหมอชิต – สะพานใหม่ – คูคต ของ รฟม. โครงการปรับปรุงระบบส่งไฟฟ้าภาคตะวันตกและภาคใต้เพื่อสร้างความมั่นคงของการไฟฟ้าฝ่ายผลิตแห่งประเทศไทย และแผนปรับปรุงและขยายระบบจําหน่ายพลังไฟฟ้า ฉบับที่ 12
ปี 2560 – 2564 ของการไฟฟ้านครหลวง สําหรับโครงการลงทุนขนาดใหญ่ที่เบิกจ่ายได้ต่ํากว่าเป้าหมาย
เช่น โครงการพัฒนาท่าอากาศยานสุวรรณภูมิ (ปีงบประมาณ 2554 – 2560) ของบริษัท ท่าอากาศยานไทย จํากัด (มหาชน) และโครงการลงทุนโครงข่ายระบบท่อส่งก๊าซธรรมชาติ ตามแผนระบบรับส่งและโครงสร้างพื้นฐานก๊าซธรรมชาติเพื่อความมั่นคง (ระยะที่ 1 และ 2) และแผนระยะยาวพัฒนาอสังหาริมทรัพย์/อื่นๆ
ของบริษัท ปตท. จํากัด (มหาชน)
นายประภาศ คงเอียด ผู้อํานวยการ สคร. กล่าวสรุปว่า การเบิกจ่ายงบลงทุนของรัฐวิสาหกิจ ณ สิ้นเดือนเมษายน 2563 ในภาพรวม รัฐวิสาหกิจส่วนใหญ่ยังคงสามารถเบิกจ่ายงบลงทุนได้ตามเป้าหมาย อย่างไรก็ตาม จากสถานการณ์การแพร่ระบาดของโรค COVID - 19 ได้ส่งผลกระทบต่อโครงการลงทุนบางโครงการที่ต้องใช้บุคลากรและการนําเข้าอุปกรณ์จากต่างประเทศ รวมทั้งผู้รับเหมาไม่สามารถดําเนินการก่อสร้างได้อย่างต่อเนื่อง ทําให้ต้องปรับปรุงแผนการลงทุนให้สอดคล้องกับการดําเนินงานจริงด้วย
ทั้งนี้ กระทรวงการคลังโดย สคร. จะยังคงติดตามการเบิกจ่ายงบลงทุนของรัฐวิสาหกิจในปี 2563 อย่างใกล้ชิด เพื่อให้สามารถลงทุนโครงการต่างๆ ได้ตามเป้าหมาย รวมถึงช่วยผลักดันเศรษฐกิจอย่างต่อเนื่อง
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการขับเคลื่อนงานประชาสัมพันธ์ขององค์กร
วันพุธที่ 27 ธันวาคม 2560
“ยุติธรรม” หารือแนวทางการขับเคลื่อนงานประชาสัมพันธ์ขององค์กร
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม เป็นประธานการประชุมการขับเคลื่อนงานประชาสัมพันธ์กระทรวงยุติธรรม
ในวันอังคารที่ ๒๖ ธันวาคม ๒๕๖๐ เวลา ๑๐.๐๐ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมการขับเคลื่อนงานประชาสัมพันธ์กระทรวงยุติธรรม
เพื่อพิจารณาแนวทางการประชาสัมพันธ์งานของกระทรวงยุติธรรมสู่สาธารณชน
โดยมุ่งเน้นการสื่อสารในประเด็นสําคัญ เพื่อสร้างการรับรู้และความเข้าใจ
ที่ถูกต้องเกี่ยวกับการดําเนินงานของกระทรวงยุติธรรมให้ประชาชนได้รับทราบอย่างทั่วถึง
พร้อมทั้งร่วมกันกําหนดแนวทางการติดตามประเมินผล
ที่สามารถสะท้อนผลสัมฤทธิ์ด้านการสื่อสารข้อมูลระหว่างองค์กรและประชาชนได้อย่างแท้จริง
โดยมีหัวหน้าส่วนราชการ โฆษกประจําหน่วยงาน และเจ้าหน้าที่
ผู้ปฏิบัติงานด้านประชาสัมพันธ์ของหน่วยงานในสังกัดกระทรวงยุติธรรม เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ